[{"text_idx": "#000002", "text": "Neu dilynwch y tro pedol enfawr o un ochr o Gymru i\u2019r llall sy\u2019n cysylltu\u2019r Trallwng, Machynlleth a Thref-y-clawdd. Gyda dwy fil o filltiroedd sgwa\u0302r o dirlun syfrdanol a golygfeydd sy\u2019n ymddangos fel pe baent yn mynd ymlaen am byth. Yn ychwanegol at ffyrdd agored, mae gennym 18 o orsafoedd trenau a rhwydwaith bysiau cynhwysfawr, heb so\u0302n am nifer o reilffyrdd cul. Ar gyfer y teithiau byrrach hynny i\u2019r gwaith, gallech reidio beic i gael antur traws gwlad i\u2019w chofio."}, {"text_idx": "#000003", "text": "Gyda chymhellion gwych a seilwaith busnes o\u2019r radd flaenaf o fewn parth twf lleol Powys, bydd eich busnes mewn cwmni ardderchog yng Nghanolbarth Cymru. Mae amrywiaeth Powys o sgiliau, gwasanaethau gweithgynhyrchu, cysylltedd a rhwydweithiau cefnogi ar draws y sir yn ei gwneud yn lleoliad delfrydol, beth bynnag fo\u2019ch busnes."}, {"text_idx": "#000004", "text": "Mae llwyddiant Canolbarth Cymru a ddatblygwyd yn wreiddiol ar economi amaethyddol, yn rhedeg hyd yn oed yn ddyfnach heddiw, ac yn gartref i rai o\u2019r busnesau mwyaf amrywiol a datblygedig allan yna. Gyda dros 14,000 o fusnesau yn y rhanbarth, rydym yn falch o hyrwyddo a chroesawu mentrau o wahanol sectorau diwydiant, gan gynnwys Ynni a\u2019r Amgylchedd, Bwyd a Ffermio, Deunyddiau a Gweithgynhyrchu Datblygedig, Gwyddorau Bywyd a Thwristiaeth, gyda meintiau yn amrywio o weithrediadau micro i rai ar raddfa fawr. Ein nod yw arallgyfeirio\u2019r sylfaen economaidd ymhellach a chreu cyfleoedd gwaith newydd, sydd yn ei dro yn darparu\u2019r lle a\u2019r isadeiledd i alluogi eich busnes i esgyn i\u2019r entrychion."}, {"text_idx": "#000005", "text": "Mae Powys wedi\u2019i leoli\u2019n gyfleus rhwng nifer o Barthau Menter allweddol gan gynnwys:"}, {"text_idx": "#000008", "text": "- cynnal amrywiaeth eang o ganolfannau gweithgynhyrchu uwch o fewn diwydiannau fel awyrofod, peirianneg modurol a phroses, adeiladu a phecynnu."}, {"text_idx": "#000010", "text": "Glynebwy (De) - cynnig mynediad at ganolfannau gweithgynhyrchu eraill yn y DU, gan gynnwys gorllewin canolbarth Lloegr."}, {"text_idx": "#000012", "text": "Ar draws sir eang Powys mae amrywiaeth enfawr o leoliadau a safleoedd i ddewis ohonynt, i alluogi eich busnes i ffynnu."}, {"text_idx": "#000015", "text": "Mae\u2019r prif ganolfannau busnes yn y rhanbarth yn cynnwys:"}, {"text_idx": "#000018", "text": "Y brif ganolfan busnes yn y rhanbarth yw:"}, {"text_idx": "#000019", "text": "Yn ffinio ag ardaloedd blaenau\u2019r cymoedd a De Cymru Ddiwydiannol, mae\u2019r ardal hon yn agos at y Parthau Menter yng Nglyn Ebwy a Henffordd, gan ddarparu mynediad i ganolfannau gweithgynhyrchu a chadwyni cyflenwi eraill yn y DU, gan gynnwys Gorllewin Canolbarth Lloegr gyda chysylltiadau cefnffyrdd i rwydwaith traffyrdd yr M4 / M5."}, {"text_idx": "#000020", "text": "Dim ond 30 munud o ganol dinas Abertawe gyda mynediad i\u2019r M4 a\u2019r A465, lleolir yr ardal ychydig y tu allan i Barc Cenedlaethol Bannau Brycheiniog, gan roi\u2019r gorau o ddau fyd i fusnesau; lleoliad sy\u2019n agos at farchnad ranbarthol a\u2019r unig ran o Bowys o fewn De Cymru Ddiwydiannol."}, {"text_idx": "#000021", "text": "Er bod gan y Sir ddiweithdra isel mae llawer o hyn yn ganlyniad i lefelau uchel o gyflogaeth ran-amser, sy\u2019n creu galw sylfaenol am gyflogaeth amser llawn."}, {"text_idx": "#000022", "text": "Mae\u2019r potensial uchel ar gyfer recriwtio o fewn rolau amser llawn ar draws y sir yn bodoli o ganlyniad i\u2019r cynnydd presennol mewn rolau rhan amser a\u2019r gweithlu sydd ar gael, gyda rhaglen Cymunedau Cryfach Powys yn nodi\u2019r potensial ar gyfer 10,000 o swyddi newydd ar draws y wlad yn ystod y pum mlynedd nesaf (2016- 21)."}, {"text_idx": "#000023", "text": "Powys yw\u2019r gyrchfan fwyaf poblogaidd ar gyfer y rhai sy\u2019n mudo i mewn i\u2019r wlad o dde-ddwyrain Lloegr. Mae\u2019r gyfran fwyaf o\u2019r rheiny rhwng 16-49 oed, gyda chymwysterau\u2019r sir yn uwch na chyfartaledd Cymru gyda chyfran uwch o swyddi rheoli a chrefftau medrus nag yng ngweddill y DU."}, {"text_idx": "#000024", "text": "Mae Llywodraeth Cymru wedi buddsoddi\u2019n helaeth i osod rhwydweithiau band eang ffibr optig ar draws y prif drefi masnachol a\u2019r Canolbarth gwledig, gan wneud ein rhyngrwyd a chysylltedd symudol yn addas i\u2019r 21ain ganrif ac ymlaen i lefel gystadleuol fyd-eang."}, {"text_idx": "#000025", "text": "Mae\u2019r gallu i deithio mewn awyren i Lundain o feysydd awyr Caerdydd, Lerpwl, a Manceinion yn golygu y gallai Llundain fod yn ddim ond 2.5 awr i ffwrdd o garreg eich drws."}, {"text_idx": "#000026", "text": "Mae gwasanaethau rheilffyrdd yn cysylltu Aberystwyth a\u0302\u2019r Amwythig ar draws gogledd y rhanbarth a Gorllewin Canolbarth Lloegr i Faes Awyr Birmingham trwy\u2019r canol, gan gysylltu Abertawe ac Amwythig, tra bod y bws pellter hir T4 / T6 Traws Cymru a gwasanaethau \u201cX\u201d rhanbarthol yn darparu cludiant cyhoeddus ar draws y sir."}, {"text_idx": "#000029", "text": "Mae Powys yn buddsoddi mewn ffyrdd gwell o wella cysylltiadau ar draws y sir, gyda\u2019r buddsoddiad diweddar yn ffordd osgoi\u2019r Drenewydd yn ei gwneud yn bosibl i deithio\u2019n gyflymach i safleoedd diwydiannol allweddol o fewn yr ardal."}, {"text_idx": "#000030", "text": "Mae Powys yn cynnwys mynyddoedd, bryniau, afonydd a llynnoedd. Cyfnewidiwch giwiau\u2019r draffordd am fynyddoedd wedi\u2019u mowldio gan bron i wyth mil o flynyddoedd o weithgarwch dynol."}, {"text_idx": "#000031", "text": "Mae bod a\u0302 gwybodaeth leol bob amser yn gymorth mawr. Mae Gwasanaeth Adfywio\u2019r Cyngor Sir yn rhoi cymorth a chefnogaeth i arwain busnesau sy\u2019n bwriadu adleoli i\u2019r ardal hon. Gyda chysylltiadau i mewn i eiddo lleol, gwasanaethau statudol a pherthynas agos ag asiantaethau cymorth y sector cyhoeddus gallwn eich cysylltu gyda\u2019r bobl iawn i wneud eich symud mor llyfn a rhwydd a\u0302 phosibl."}, {"text_idx": "#000033", "text": "Y ffyrdd allweddol o\u2019r gogledd i\u2019r de yn y rhanbarth yw\u2019r:"}, {"text_idx": "#000034", "text": "\u2022 A470 (T) sy\u2019n cysylltu Caerdydd a de Cymru i\u2019r gogledd trwy ganolbarth Cymru i Drawsfynydd a gogledd Cymru (A55)."}, {"text_idx": "#000035", "text": "Y ffyrdd allweddol o\u2019r dwyrain i\u2019r gorllewin yn y rhanbarth yw\u2019r:"}]